**ΕΝΕΡΓΗΤΙΚΗ ΚΑΙ ΠΑΘΗΤΙΚΗ ΣΥΝΤΑΞΗ**

**α) Πότε χρησιμοποιούμε Ενεργητική και πότε Παθητική σύνταξη;**

**α)** Χρησιμοποιούμε Ενεργητική σύνταξη, όταν θέλουμε να τονίσουμε το Υποκείμενο που ενεργεί και δρα. Λέγεται η σύνταξη που μιλάει για κάποιον που κάνει κάτι.

Έχει τη μορφή:

**Υποκείμενο-Ρήμα-Αντικείμενο**

Η μητέρα ντύνει το μωρό

**β)** Χρησιμοποιούμε Παθητική σύνταξη, όταν θέλουμε να τονίσουμε την ενέργεια του ρήματος. Λέγεται η σύνταξη που μιλάει για κάποιον που παθαίνει κάτι από κάποιον.

Έχει τη μορφή:

**Υποκείμενο-Ρήμα-Ποιητικό αίτιο**

Το μωρό ντύνεται από τη μητέρα.

**β) Πώς λειτουργεί η Ενεργητική και η Παθητική σύνταξη στη διαμόρφωση του ύφους του κειμένου;**

**Η Ενεργητική σύνταξη προσδίδει:**

* υποκειμενικότητα (κάνει το ύφος πιο προσωπικό)
* αμεσότητα
* ζωντάνια/ παραστατικότητα

**Η Παθητική σύνταξη προσδίδει:**

* αντικειμενικότητα/ ουδετερότητα (κάνει το ύφος πιο απρόσωπο)
* τυπικότητα/ επισημότητα
* νοηματική πυκνότητα και συντομία
* ποικιλία νοημάτων

**ΔΡΑΣΤΗΡΙΟΤΗΤΕΣ**

**1.Να γράψεις δίπλα σε κάθε πρόταση το είδος της σύνταξης (ενεργητική ή παθητική).**

Τα παιδιά έκρυψαν το τετράδιο του Γιάννη. (\_\_\_\_\_\_\_\_\_\_\_\_\_\_\_)

Το χώμα σκεπάστηκε από τα φύλλα. (\_\_\_\_\_\_\_\_\_\_\_\_\_\_\_)

Η πληγή μολύνεται από τα μικρόβια. (\_\_\_\_\_\_\_\_\_\_\_\_\_\_\_)

Ο Γιάννης βρήκε το κλειδί. (\_\_\_\_\_\_\_\_\_\_\_\_\_\_\_)

 Ο κεραυνός χτύπησε το δέντρο. (\_\_\_\_\_\_\_\_\_\_\_\_\_\_\_)

Το τυπογραφείο τύπωσε πολλά αντίτυπα. (\_\_\_\_\_\_\_\_\_\_\_\_\_\_\_)

Χαμηλότοκα δάνεια χορηγούνται από αρκετές τράπεζες. (\_\_\_\_\_\_\_\_\_\_\_\_\_\_\_)

**2. Να μετατρέψετε την ενεργητική σύνταξη σε παθητική και το αντίστροφο.**

«[Ο αναλφαβητισμός] αναστέλλει την οικονομική ανάπτυξη».

«Στον προφορικό συνομιλιακό λόγο το κείμενο […] προσλαμβάνεται από τον δέκτη».

«Η τυπογραφία διεύρυνε τη γλωσσική ποικιλία με τα ποικίλα «εργαλεία» του γραπτού λόγου».

«Οι γονείς κυριεύονται από [….] φόβους για τον αποχωρισμό των παιδιών».

«Η κοινωνία πρέπει να οργανώσει την κοινωνικοποίηση των νέων».

«Το προσωπικό στυλ ελεύθερου χρόνου επηρεάζεται και διαμορφώνεται από την οικογένεια».

«ο ευκολόπιστος [..] γοητεύεται από τη ρητορική τους αξία».